17/02/2022 | Administración LocalMunicipal
A Laracha
Bases do concurso de disfraces “Entroido na Laracha 2022”

BASES DO CONCURSO DE DISFRACES “ENTROIDO NA LARACHA 2022” PRIMEIRA É obxecto deste concurso celebrar e fomentar a participación cidadá na festa do Entroido, así como premiar o enxeño e creatividade dos disfraces, adaptando o tipo de concurso á situación epidemiolóxica actual. SEGUNDA Poderán participar todas aquelas persoas que estean empadroadas no Concello da Laracha, sen límite de idade. A temática é libre, reservándose a organización o dereito de non permitir a participación daqueles disfraces desapropiados ou que non presenten un mínimo de calidade, así como aqueles participantes que exhiban palabras ou actitudes que poidan considerarse ofensivas, vexatorias o u de mal gusto. TERCEIRA Cada concursante deberá cubrir en liña o formulario de participación, autorizando ao Concello a compartir a imaxe/vídeo nas redes sociais municipais para a participación no concurso. De ser o caso, débese marcar a opción de menor de idade por parte do pai/nai ou titor legal do participante. A fotografía ou vídeo debe ser orixinal e aparecer nela o/os participante/s no concurso. O vídeo debe ter un máximo de 5 minutos e non se admiten montaxes. Cada participante poderá facelo soamente nunha das categorías do concurso e cunha única fotografía ou vídeo. Non se permitirá a participación a título individual dunha persoa con dous disfraces diferentes nin tampouco de persoas inscritas no concurso grupal ou comparsas. O formulario de inscrición estará dispoñible na páxina web do Concello (www.alaracha. gal) ata o día 27 de febreiro. A imaxe e o vídeo pode axuntarse directamente no formulario de inscrición ou mediante o seguinte correo electrónico: cultura@alaracha. gal. No caso do vídeo, tamén se pode achegar presencialmente no concello cun lapis de memoria. No asunto do correo electrónico debe constar o nome do disfrace, e no corpo do e-mail o nome da persoa ou persoas participantes. O prazo para enviar a fotografía ou vídeo remata o 27 de febreiro de 2022. Dende o día 28 de febreiro ata o día 3 de Marzo ás 12:00 horas, os usuarios/as das redes poderán darlle “gústame” ás fotos e vídeos que aparecerán no Facebook do Concello (https://www.facebook.com/ConcelloALaracha/). O Concello resérvase o dereito de utilizar as imaxes presentadas ao concurso exclusivamente para a difusión e promoción do evento. CUARTA Os premios do concurso concederanse de dous xeitos diferentes:  Valoración do Xurado: tres premios para cada modalidade (individual-infantil, individual-adultos, grupos e comparsas). O xurado deberá valorar aspectos como: – Estética, orixinalidade e creatividades dos disfraces. – Posta en escena (escenario, atrezzo, fondo.). – Detalles da maquillaxe, máscaras e demais complementos propios do Entroido. – Elaboración propia/artesanal.  Valoración de Facebook: as tres fotografías e vídeos de cada modalidade (individual-infantil, individual-adultos, grupos e comparsas) con máis “gústame” serán as premiadas. QUINTA O concurso dividirase en: Concurso de fotografía:  Categoría individual (un compoñente). o Infantil (ata 12 anos de idade). o Adultos (máis de 12 anos de idade).  Categoría parellas (infantil ou/e adulto).  Categoría grupal (a partir de tres compoñentes). Concurso comparsa-vídeo:  A partir de 5 compoñentes Os premios establecidos son os seguintes: CONCURSO FOTOGRAFÍA CONCURSO COMPARSA VÍDEO SEXTA O xurado estará composto por membros nomeados pola Concellería de Cultura. O seu fallo será inapelable. A valoración farase pública o xoves 3 de marzo. O xurado resérvase o dereito a deixar deserto algún dos premios se considera que a falta de calidade dos disfraces así o fai necesario. SÉTIMA A listaxe de premiados publicarase na páxina web do Concello (www.alaracha. gal) e no Facebook o día 3 de marzo. Cada participante poderá gañar ata dous premios, un do xurado e outro do concurso de Facebook. OITAVA O pagamento dos premios farase por transferencia bancaria. Unha vez finalizado o concurso, o Concello porase en contacto coas persoas premiadas para requirirlles o número de conta bancaria. Os premios concedidos enténdense que son importes líquidos descontando a retención de IRPF no caso en que corresponda segundo o regulamento. NOVENA A participación neste concurso supón a plena aceptación das presentes bases. A Laracha 10 de febreiro de 2022. O alcalde José Manuel López Varela